是日晚飯約左朋友仔，路經此地，入去試試。入到去，餐廳暗暗地，地方不算大，座位不算太迫。香烤加拿大有機豬鞍扒：8成熟，切落去好腍好爽，豬鞍帶有香料嘅味道，不錯。餐湯：今次選左南瓜湯，湯相對較稀，但仍有南瓜味道。雙重芝士黑松露醉蛋焗薯皮：薄薄既薯皮上有暖暖既蛋白同蛋黃醉，蛋白蛋黃上有一點黑松露。小食黎講，恰到好處。輕煎北海道帶子黑魚子茴香沙律：菜新鮮，沙律醬撈勻，帶子有煎過，帶子上有黑魚子，即時食到鹹味，食完去左膩滯感。